ai4bharat/Pralekha huggingface dataset:
सांस्कृतिक मंत्रालय
अमृत महोत्सव आणि स्वातंत्र्य दिनाच्या विशेष प्रसंगी हर घर तिरंगा अभियानात आपण देशाचे जनैक्य पाहिले आहे : पंतप्रधान नरेंद्र मोदी यांचे 'मन की बात'च्या कार्यक्रमात प्रतिपादन
नवी दिल्ली, 6 सप्टेंबर 2022
पंतप्रधान नरेंद्र मोदी यांनी 28 ऑगस्ट , 2022 च्या मन की बातच्या 92व्या आवृत्तीत आझादी का अमृत महोत्सव आणि हर घर तिरंगा अभियानाने लोकांना एकत्र आणण्यात दिलेल्या योगदानाचे कौतुक केले. या मोहिमा एक भारत श्रेष्ठ भारताच्या भावनेला प्रतिबिंबित करतात.
मन की बात मध्ये पंतप्रधान म्हणाले की अमृत महोत्सव आणि स्वातंत्र्यदिनाच्या या विशेष प्रसंगी आपल्याला देशाच्या सामूहिक शक्तीचे दर्शन घडले आहे. आपला एवढा मोठा देश, एवढी विविधता, पण तिरंगा फडकवताना आपल्या सर्वांच्या मनात एकच भावना दाटून आल्याचे दिसत होते. तिरंग्याच्या गौरवाचे रक्षक म्हणून लोकांनी स्वत: पुढाकार घेतला. स्वच्छता मोहिम आणि लसीकरण मोहिम राबवतानाही आपण देशाचा हा उत्साह अनुभवला आहे. आता स्वातंत्र्यप्राप्तीच्या अमृत महोत्सवात देशभक्तीची तीच भावना अनुभवायला मिळते आहे. आपल्या सैनिकांनी उंच पर्वतांच्या शिखरांवर, देशाच्या सीमांवर आणि समुद्राच्या मध्यभागी तिरंगा फडकवला.
अमृत महोत्सवाबद्दल अधिक सांगताना पंतप्रधान पुढे म्हणाले, मित्रांनो, अमृत महोत्सवाचे हे रंग केवळ भारतातच नाही, तर जगातील इतर देशांमध्येही पाहायला मिळाले. बोत्सवाना येथे राहणाऱ्या स्थानिक गायकांनी भारताच्या स्वातंत्र्याची 75 वर्षे साजरी करण्यासाठी देशभक्तीपर 75 गाणी गायली. विशेष म्हणजे हिंदी, पंजाबी, गुजराती, बंगाली, आसामी, तमिळ, तेलगू, कन्नड आणि संस्कृत या भाषांमध्ये ही 75 गाणी गायली गेली. दुसरीकडे नामिबियामध्ये भारत-नामिबिया यांच्यातील सांस्कृतिक-पारंपारिक संबंधांवर आधारित विशेष टपाल तिकीट जारी करण्यात आले आहे.
पंतप्रधानांनी यावेळी देशवासियांना स्वराज ही मालिका बघण्याचे देखील आवाहन केले. "ही मालिका स्वातंत्र्य चळवळीत सहभागी झालेल्या पण दुर्लक्षित राहिलेल्या नायक-नायिकांच्या प्रयत्नांची ओळख, देशाच्या युवा पिढीला करून देण्याचा एक उत्तम उपक्रम आहे." असे ते म्हणाले. 15 ऑगस्ट हा स्वातंत्र्य दिन साजरा करण्यासाठी लोकांनी वैयक्तिक पातळीवर केलेल्या वेगवेगळ्या प्रयत्नांचा देखील त्यांनी गौरवपूर्ण उल्लेख केला.
पंतप्रधान नरेंद्र मोदी यांनी 'मन की बात'च्या विविध आवृत्त्यांमध्ये एक भारत श्रेष्ठ भारताला गौरवाचे स्थान दिले आहे.G.Chippalkatti/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
माहिती आणि प्रसारण मंत्रालय
‘थ्री ऑफ अस’ ही कोकणातील पार्श्वभूमीवर असलेली नात्यांची नाट्यकथा: अविनाश अरुण, दिग्दर्शक
हा चित्रपट निसर्गसंपन्न कोकण प्रदेशाच्या पर्यटनाची प्रभावी जाहिरात करणारा ठरेल: शेफाली शहा
गोवा/मुंबई, 24 नोव्हेंबर 2022
“थ्री ऑफ अस”हा महाराष्ट्रातील कोकण प्रदेशाच्या पार्श्वभूमीवर चित्रित नाट्यमय नातेसंबंधांची कथा आहे. अविनाश अरुण यांनी या चित्रपटाचे दिग्दर्शन केले असून, त्यात शेफाली शाह, जयदीप अहलावत आणि कलाकार-संगीतकार स्वानंद किरकिरे यांच्या प्रमुख भूमिका आहेत. गोव्यात सुरु असलेल्या 53 व्या इफ्फीमध्ये ‘टेबल टॉक्स’ सत्रात बोलतांना चित्रपटाचे दिग्दर्शक अविनाश अरुण म्हणाले, “ मी माझ्या बालपणीची तीन चार वर्षे कोकणात होतो. निसर्गाशी माझी पहिली ओळख कोकणच्या भूमीतच झाली. माझ्या चित्रपटातून मी नेहमीच माझ्यातलं मूल शोधण्याचा प्रयत्न करत असतो. विशेषतः या चित्रपटातही मी तसा प्रयत्न केला आहे. या भागाविषयी मला माझ्या बालपणापासून आकर्षण आहे. “याआधी, मी मराठी चित्रपट ‘किल्ला’बनवला होता, त्यानंतर आठ वर्षांनी मी हा चित्रपट बनवला आहे.”
यावेळी, चित्रपटातील कलाकार,जयदीप अहलावत म्हणाले, “हा चित्रपटात अभिव्यक्त करण्यात आलेल्या भावना, शब्दांत मांडणं अशक्य आहे. अविनाश आणि मी फिल्म स्कूलमध्ये एकत्र शिक्षण घेतले आहे. आणि याआधी आम्ही 'पाताल लोक' मध्ये आम्ही एकत्र कामही केले आहे. त्यामुळे आम्हाला एकमेकांची कार्यशैली दीर्घकाळापासून माहीत आहे. आणि या चित्रपटाविषयी बोलायचं झाल्यास, मी इथे त्याबद्दल सगळं काही सांगू शकत नाही, हा चित्रपट पडद्यावर अनुभवण्याचा विषय आहे,” असे ते पुढे म्हणाले.
जलसा, ह्यूमन, डार्लिंग्स किंवा दिल्ली क्राइम 2 मधील आपल्या अप्रतिम बॅक टू बॅक परफॉर्मन्सने वर्षभर चित्रपटप्रेमींना गुंतवून ठेवणारी अभिनेत्री शेफाली शाह म्हणाली की हा चित्रपट जितका विवाहाविषयी आहे तितकाच तो जीवनावरही आहे. “मला पटकथा मुळात वन लाइनर म्हणून सांगण्यात आली होती. आतापर्यंत मी अतिशय सशक्त व्यक्तिरेखा साकारल्या आहेत.यावेळी बदल म्हणून मी एका असुरक्षित आणि दुर्बळ स्त्रीचे पात्र रंगवले आहे. आणि खरं तर हेच त्या पात्राचे सौंदर्य आहे. पण मी समर्थ आहे याचा अर्थ मी असुरक्षित पात्र साकारु शकत नाही, असा नाही. दोन्ही व्यक्तिरेखा सुंदर असतात दोघांपैकी एकाची निवड का करावी? सामर्थ्य आणि असुरक्षितता अशा दोन्ही भावना आपल्या प्रत्येकामध्ये असतात,” असे शेफाली शहा यांनी सांगितले.
चित्रपटाचे छायाचित्रण अप्रतिम आहे, असे त्या पुढे म्हणाल्या. अविनाश अरुण यांनी दिग्दर्शक आणि छायादिग्दर्शक म्हणून अप्रतिम काम केले आहे. हा चित्रपट आपल्याला एखाद्या पेंटिगसारखा दिसेल, ‘निसर्गसंपन्न कोकणाच्या पर्यटनाची एक उत्तम जाहिरात या चित्रपटातून होईल, असेही शेफाली शाह म्हणाल्या.
“या चित्रपटात, शेफालीची अत्यंत दुर्बल अशी व्यक्तिरेखा आहे, जयदीप ने एका हसऱ्या आनंदी व्यक्तिची भूमिका केली आहे, तर मी गीतकार, ज्याला गाता येत नाही, अशा व्यक्तीचा अभिनय केला आहे. आम्ही जसे नाही, तसे या सिनेमात दिसणार आहोत, त्यामुळे प्रत्येकाला अशीभूमिका मिळावी असे स्वप्न असते, ते आमचे स्वप्न या सिनेमामुळे साकार झाले.” असे, अभिनेता गीतकार स्वानंद किरकिरे यांनी यावेळी सांगितले.
भारतीय पॅनोरामा विभागात या चित्रपटाची निवड करण्यात आली आहे.PIB Mumbai | G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 142
दूरसंचार आणि माहिती तंत्रज्ञान मंत्रालय
स्पीड पोस्टच्या माध्यमातून गरजूंपर्यंत औषधांचा पुरवठा करण्याला सर्वोच्च प्राधान्य देण्याचे दळणवळण मंत्री रवीशंकर प्रसाद यांचे टपाल विभाग, सचिवांना निर्देश
नवी दिल्ली, 13 एप्रिल 2020
केंद्रीय दळणवळण, कायदा आणि न्याय, इलेक्ट्रॉनिक्स आणि माहिती तंत्रज्ञान मंत्री रवीशंकर प्रसाद यांनी लॉकडाऊनच्या काळात टपाल विभागाने गरजूंपर्यंत औषधे पोहोचवण्याला सर्वोच्च प्राधान्य देण्याची सूचना केली. भारतीय टपाल विभागाच्या सर्व कर्मचाऱ्यांना याची माहिती करून द्यावी जेणेकरून कोणालाही औषधे पाठवण्यामध्ये आणि पाठवलेली औषधे मिळवण्यामध्ये कोणत्याही अडचणी येणार नाहीत, असे दळणवळणमंत्र्यानी ट्वीटरवरून सांगितले.
B.Gokhale/S.Patil/D.Rane
(
सांस्कृतिक मंत्रालय
मुंबईत आयोजित भारताच्या पहिल्या जागतिक महाविज्ञान प्रदर्शनाला ‘विज्ञान समागम’ला सुमारे 1,30,000 लोकांची भेट
7 जुलैला प्रदर्शनाचा समारोप
मुंबई, 24 जून 2019
भारताच्या पहिल्या जागतिक महाविज्ञान प्रदर्शनाला ‘विज्ञान समागम’ला भरभरुन प्रतिसाद मिळत आहे. मुंबईतल्या नेहरु विज्ञान केंद्रात 8 मे 2019 पासून हे प्रदर्शन सुरु झाले. आतापर्यंत 1,30,000 लोकांनी प्रदर्शनाला भेट दिली असून, प्रदर्शन 7 जुलैपर्यंत सुरु राहणार आहे.
अणुऊर्जा विभाग, विज्ञान आणि तंत्रज्ञान विभाग, राष्ट्रीय विज्ञान संग्रहालय परिषद आणि भारत सरकारच्या सांस्कृतिक मंत्रालयाने संयुक्तरित्या या प्रदर्शनाचे आयोजन केले आहे. दोन महिन्यांच्या या प्रदर्शनाच्या माध्यमातून विज्ञार्थी, युवा उदयोन्मुख वैज्ञानिक, ज्येष्ठ शास्त्रज्ञ, अध्यापक आणि उद्योजक यांना सामायिक मंच उपलब्ध झाला.
प्रदर्शनाला भेट देणाऱ्यांना विविध घटकांना पुरेसा वेळ उपलब्ध व्हावा, यासाठी प्रथमच आयोजित या प्रदर्शनाचा कालावधी दोन महिन्यांचा ठेवण्यात आला. केवळ मुंबईच नव्हे, तर महाराष्ट्रातल्या विविध भागातल्या नागरिकांनी प्रदर्शनाला भेट दिली. प्रदर्शनाला भेट देणाऱ्यांचा आकडा शेवटच्या दिवसापर्यंत म्हणून 7 जुलैपर्यंत 2 लाखांपर्यंत पोहोचण्याची अपेक्षा आहे.
प्रदर्शनात भारतस्थित ‘न्यूट्रिनो ऑब्झर्वेटरी’, लिगो, 30 मीटर टेलिस्कोप  ही प्रमुख आकर्षणे ठरत आहेत.
अणुऊर्जा विभागाचे सचिव आणि आयसीपीडी, एनसीपीडब्ल्यू, डीएई यांचे प्रमुख आणि सर्वोच्च समितीचे संयोजक अरुण श्रीवास्तव यांनी मार्गदर्शन केले. मूलभूत संशोधनाचे परिणाम आणि मूल्य अधोरेखित करण्यात विज्ञान समागम यशस्वी झाल्याचे त्यांनी सांगितले. प्रदर्शनामुळे विद्यार्थी, अभ्यासक आणि उद्योजक यांना सामायिक, वैशिष्ट्यपूर्ण मंच उपलब्ध झाला. याबाबतची माहिती लोकांपर्यंत यशस्वीरित्या पोहोचवल्याबद्दल त्यांनी प्रसार माध्यमांचे आभार मानले. याबाबतची माहिती जनसामान्यांपर्यंत पोहोचवण्यात माध्यमे यशस्वी झाल्याचे प्रदर्शनाला भेट देणाऱ्यांच्या संख्येवरुन दिसून येत असल्याचे श्रीवास्तव यांनी सांगितले.
मुंबईनंतर 29 जुलै 2019 ला बंगळुरु येथे विज्ञान समागम आयोजित केले जाणार आहे. विश्वेश्वरच्या औद्योगिक आणि तंत्रज्ञान संग्रहालयात ते 28 सप्टेंबरपर्यंत सुरु राहणार आहे. त्यानंतर कोलकाता इथल्या सायन्स सिटी येथे 4 नोव्हेंबर 2019 ते 31 डिसेंबर 2019 ते आयोजित करण्यात येईल. शेवटच्या टप्प्यात प्रदर्शन नवी दिल्लीला पोहोचेल. राष्ट्रीय विज्ञान केंद्रात 21 जानेवारी 2020 ते 20 मार्च 2020 पर्यंत सुरु राहील. त्यानंतर नवी दिल्लीत हे प्रदर्शन कायमस्वरुपी राहील. राष्ट्रीय विज्ञान संग्रहालय परिषद प्रदर्शनाचे व्यवस्थापन करेल.
मुंबईत 7 जुलै 2019 पर्यंत शनिवार, रविवार आणि सुट्टीच्या दिवसांसह सर्व दिवस सकाळी 10 ते संध्याकाळी 6 या वेळेत प्रदर्शन खुले राहील.
B.Gokhale/S.Kakade/D.Rane
(Visitor Counter : 77
पंतप्रधान कार्यालय
पंतप्रधानांनी विज्ञान, तंत्रज्ञान आणि उद्योग क्षेत्रात मूल्य निर्मितीचे चक्र अधिक मजबूत करण्यासाठी वैज्ञानिक समुदायाला केले आवाहन
आत्मनिर्भरतेसाठी मोठ्या प्रमाणात निर्मिती करण्यासाठी विज्ञानाचे मूल्य-चक्र महत्वाचे : पंतप्रधान
नवी दिल्ली, 4 जानेवारी 2021
पंतप्रधान नरेंद्र मोदी यांनी आज मोठ्या प्रमाणात निर्मिती करण्यासाठी विज्ञानाच्या मूल्य-निर्मिती चक्राला प्रोत्साहन देण्यासाठी वैज्ञानिक समुदायाला प्रेरित केले. ते आज राष्ट्रीय मेट्रोलॉजी  परिषद 2021 मध्ये बोलत होते. यावेळी त्यांनी व्हिडीओ कॉन्फरन्सद्वारे राष्ट्रीय अणु टाइमस्केल आणि भारतीय निर्देशक द्रव्य प्रणाली राष्ट्राला समर्पित केली आणि राष्ट्रीय पर्यावरण मानक प्रयोगशाळेची पायाभरणी केली.
इतिहासामध्ये नजर टाकली तर लक्षात येईल की ज्या देशाने विज्ञानाला जितकी चालना दिली आहे त्याच वेगाने त्या देशाची प्रगती झाली आहे याकडे पंतप्रधानांनी लक्ष वेधले. विज्ञान, तंत्रज्ञान आणि उद्योग यांचे हे ‘मूल्य निर्माण चक्र’ आहे असे त्यांनी म्हटले. याबाबत अधिक स्पष्टीकरण देताना पंतप्रधान म्हणाले, की वैज्ञानिक शोधामुळे तंत्रज्ञान निर्मिती होते आणि तंत्रज्ञानामुळे उद्योगाचा विकास होतो. नवीन संशोधनासाठी उद्योग विज्ञानात आणखी गुंतवणूक करतात. हे चक्र आपल्याला नवीन शक्यतांच्या दिशेने घेऊन जात आहे. हे मूल्य चक्र पुढे नेण्यात सीएसआयआर-एनपीएलची मोठी भूमिका आहे, असे देखील पंतप्रधानांनी नमूद केले.
आज जेव्हा भारत आत्मनिर्भर भारताचे ध्येय गाठण्यासाठी पुढे वाटचाल करत आहे तेव्हा आजच्या या जगात मोठ्या प्रमाणात निर्मिती करण्यासाठी विज्ञानाचे हे मूल्य-चक्र अधिक महत्वाचे आहे असे मोदी म्हणाले.
सीएसआयआर-एनपीएल राष्ट्रीय अणु टाइमस्केल राष्ट्राला समर्पित करताना पंतप्रधानांनी आनंद व्यक्त केला. ते म्हणाले की, नॅनो सेकंदाच्या श्रेणीतील वेळ मोजण्यात भारत आता स्वावलंबी झाला आहे. 2.8 नॅनो सेकंदाची अचूकता पातळी गाठणे ही स्वतःमध्ये एक प्रचंड क्षमता आहे. आता भारतीय प्रमाणवेळ आंतरराष्ट्रीय प्रमाण वेळेसोबत 3 नॅनो सेकंदापेक्षा कमी अचूकता श्रेणीसह जुळेल. अचूक तंत्रज्ञानासह काम करणाऱ्या इस्रोसारख्या संस्थांना यामुळे मोठी मदत मिळेल. बँकिंग, रेल्वे, संरक्षण, आरोग्य, दूरसंचार, हवामान अंदाज, आपत्ती व्यवस्थापन आणि अशा आधुनिक तंत्रज्ञानाशी संबंधित अनेक क्षेत्रांना या कामगिरीचा मोठा फायदा होईल.
टाइमस्कॅल उद्योग 4.0 मध्ये देखील भारताची भूमिका मजबूत करेल असे देखील पंतप्रधान म्हणाले. पर्यावरण क्षेत्रात भारत अग्रणी स्थानाकडे वाटचाल करत आहे. हवेची गुणवत्ता आणि उत्सर्जनाचे मोजमाप करण्यासाठी तंत्रज्ञान आणि साधनांसाठी भारताला अजूनही इतरांवर अवलंबून राहावे लागत आहे. या कामगिरीमुळे भारत या क्षेत्रात स्वावलंबी होईल आणि प्रदूषण नियंत्रणासाठी अधिक प्रभावी आणि स्वस्त साधने निर्माण होतील. यामुळे वायु गुणवत्ता आणि उत्सर्जन तंत्रज्ञानाशी संबंधित तंत्रज्ञानासाठी जागतिक बाजारपेठेतील भारताचा वाटा देखील वृद्धिंगत होईल. आम्ही आमच्या शास्त्रज्ञांच्या अविरत प्रयत्नांनी हे साध्य केले आहे.
M.Iyengar/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेअंतर्गत लसीच्या एकूण 135.25 कोटी मात्रा देण्यात आल्या
गेल्या 24 तासांत, लसीच्या 60 लाखांहून अधिक मात्रा देण्यात आल्या
सध्या रुग्ण बरे होण्याचा दर 98.38% आहे, मार्च 2020 पासूनचा सर्वाधिक दर
गेल्या 24 तासांत देशात 7,974 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या 87,245 आहे
साप्ताहिक पॉझिटीव्हिटी दर  गेले 32 दिवस 1% पेक्षा कमी
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 60,12,425 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 135.25 कोटी मात्रांचा  टप्पा पार केला आहे. देशभरात 1,41,93,269 सत्रांच्या आयोजनातून हे लसीकरण करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे-
|
|
HCWs
|
|
1st Dose
|
|
1,03,85,879
|
|
2nd Dose
|
|
96,22,223
|
|
FLWs
|
|
1st Dose
|
|
1,83,83,509
|
|
2nd Dose
|
|
1,67,28,606
|
|
Age Group 18-44 years
|
|
1st Dose
|
|
48,26,38,011
|
|
2nd Dose
|
|
28,10,00,320
|
|
Age Group 45-59 years
|
|
1st Dose
|
|
19,05,84,073
|
|
2nd Dose
|
|
13,64,93,497
|
|
Over 60 years
|
|
1st Dose
|
|
11,91,14,676
|
|
2nd Dose
|
|
8,75,86,192
|
|
Total
|
|
1,35,25,36,986
गेल्या 24 तासांत 7,948 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,41,54,879.झाली आहे.
परिणामी, सध्या, भारतातील रोगमुक्ती दर 98.38 % असून मार्च 2020 पासूनचा सर्वोच्च दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 49 दिवस नव्या कोविड बाधितांची संख्या 15,000 हून कमी नोंदली जात आहे.
गेल्या 24 तासांत 7,974 नव्या कोविड बाधित रुग्णांची नोंद झाली.
देशातील कोविड सक्रीय रुग्णसंख्या सध्या 87,245. इतकी असून देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.25% आहे. मार्च 2020 पासून ही सर्वात कमी रुग्णसंख्या आहे.
देशभरात कोविड संसर्ग तपासणी चाचण्या करण्या क्षमता विस्ताराचे काम सुरु आहे. गेल्या 24 तासांत देशात एकूण 12,16,011 चाचण्या करण्यात आल्या. देशात आतापर्यंत एकंदर 66 कोटी 2 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढवली जात असतानाच, साप्ताहिक पॉझिटीव्हिटी दर सध्या 0.64% असून गेले 32 दिवस हा दर 1% हून कमी राहिला आहे. तर दैनंदिन पॉझिटीव्हिटी दर आज 0.57 % आहे. दैनंदिन पॉझिटीव्हिटी दर गेले सलग 73 दिवस 2% हून कमी आहे आणि आता गेले सलग 108 दिवस हा दर 3 % हून कमी राहिला आहे.
आयुष मंत्रालय
सातव्या आंतरराष्ट्रीय योग दिनाच्या ‘शंभर दिवस’ काउंटडाऊनला प्रारंभ
केंद्रीय क्रीडा व युवक कल्याण राज्यमंत्री  तसेच आयुष मंत्रालयाचे राज्यमंत्री  किरेन रिजीजू यांनी सातव्या आंतरराष्ट्रीय योग दिनाच्या ‘शंभर दिवस’ काउंटडाऊनला आज सकाळी 7.30 वाजता नवी दिल्लीतील मोरारजी देसाई राष्ट्रीय योग संस्था  येथे प्रारंभ केला. आयुषचे अतिरिक्त सचिव पी के पाठक या संमारंभाच्या अध्यक्षपदी होते.
मोरारजी देसाई राष्ट्रीय योग संस्थेचे संचालक आयवी बसवरड्डी यांनी त्यांच्या प्रास्ताविकात प्रमुख पाहुण्यांचे व इतर मान्यवरांचे स्वागत केले. संयुक्त राष्ट्रांच्या आमसभेने 21 जूनला आंतरराष्ट्रीय योग दिन म्हणून जाहीर करणे, युनेस्कोने योगाला मानवी सांस्कृतीचा अमूल्य वारसा म्हणून दिलेली मान्यता आणि योगासनाला स्पर्धात्मक खेळ म्हणून जाहीर करणे अश्या तीन प्रमुख बाबी सरकारने योगाच्या प्रसार आणि विकासासाठी केल्या अशी माहिती त्यांनी यावेळी दिली. सरकारने या गोष्टी प्राधान्यक्रमाने केल्यामुळे योगाच्या प्रसाराच्या दृष्टीने 2014 पासून मोठी वाढ झाल्याचे त्यांनी नमूद केले.
योगा मानवी शरीराच्या प्रतिकारक्षमतेत वाढ करत असल्यामुळे कोविड-19 ला रोखण्यात योग उपयुक्त ठरल्याचे अतिरिक्त सचिव पी के पाठक यांनी सांगितले. आयुष मंत्रालयासह अनेक संबधित नानाविध उपक्रमांसह आंतरराष्ट्रीय योग दिन-2021 साजरा करतील असेही त्यांनी नमूद केले.
योग ही भारताची ‘सॉफ्ट पॉवर’ असून त्यामुळे भारताला आंतरराष्ट्रीय समुदायात एकमेवाद्वितीय मानाचे स्थान मिळाले आहे असे मंत्रीमहोदयांनी त्यांच्या उद्घाटनपर भाषणात स्पष्ट केले.
या समारंभात उपस्थित असलेल्या लहान विद्यार्थ्यांना तसेच या कार्यक्रमाचे थेट प्रसारण बघत असलेल्या प्रेक्षकवर्गाला त्यानी योगाचा सराव करण्याचे व योगासन कार्यक्रमात भाग घेण्याचे आवाहन केले. भारताच्या पंतप्रधानांनी केलेल्या अथक प्रयत्नांमुळे योगाची स्वीकारार्हता या मर्यादेपर्यंत वाढली की आता योगाला जीवनपद्धती म्हणून स्वीकारले जात आहे असे ते म्हणाले.
मोरारजी देसाई राष्ट्रीय योग संस्थेच्या योगविज्ञान या द्विवार्षिक संशोधन पत्रिकेच्या पहिल्या अंकाचे प्रकाशन मंत्रीमहोदयांच्या हस्ते करण्यात आले.
मोरारजी देसाई राष्ट्रीय योग संस्थेने लेह-लडाखमधील योग प्रशिक्षकांसाठी आयोजित केलेल्या पुनर्परिचय योग प्रशिक्षण वर्गाचा त्यांनी प्रारंभ केला.
मोरारजी देसाई राष्ट्रीय योग संस्थेच्या अध्यक्षांच्या अध्यक्षतेखाली 45 मिनिटांचे सामान्य योग नियम या विषयावरील प्रात्यक्षिक यावेळी झाले. यावेळी 300 विद्यार्थी आणि उपस्थितांसह कोविड नियमांचे पालन करत मंत्रीमहोदयांनीही या योग प्रात्यक्षिकांमध्ये सहभाग नोंदवला.
राष्ट्रीय तसेच आंतरराष्ट्रीय स्तरावरही अधिकाधीक लोकांमध्ये सर्वसाधारण योग नियमपालनाबद्दल जागरूकता निर्माण करून त्याचा प्रसार करणे आणि त्यांना याचा फायदा मिळवून देणे हे या कार्यक्रमामागील प्रमुख उद्दीष्ट होते. मोरारजी देसाई राष्ट्रीय योग संस्थेच्या समाजमाध्यम मंचावरून तसेच आयुष व My Gov च्या समाजमाध्यम मंचावरून या कार्यक्रमाचे थेट प्रसारण करण्यात आले.
वाणिज्य आणि उदयोग मंत्रालय
सर्व अविकसित देशांसाठी बांग्लादेशचा आदर्श अनुसरणीय- सुरेश प्रभू
नवी दिल्ली, 26 सप्टेंबर 2018
बांग्लादेशाच्या वित्तीय विकासाचा आदर्श आशिया खंडातील इतर अविकसित देशांसाठी अनुसरणीय ठरु शकेल, असे मत केंद्रीय वाणिज्य आणि उद्योग तसेच नागरी विमान वाहतूक मंत्री सुरेश प्रभू यांनी व्यक्त केले. भारत-बांग्लादेश व्यापार संबंधांविषयी बांग्लादेशच्या वाणिज्य मंत्रालयाने आयोजित केलेल्या कार्यक्रमात ते बोलत होते. देशाचा आर्थिक विकास, दारिद्रय निर्मूलन, सामाजिक आणि मानवविकास या क्षेत्रात, बांग्लादेशाने अल्पावधीत केलेल्या प्रगतीसाठी त्यांनी बांग्लादेश सरकारचे कौतुक केले.
बांग्लादेश आता अविकसित देशांच्या श्रेणीतून वर गेला असल्याने, साफ्टा  कायद्यानुसार आतापर्यंत भारतीय बाजारपेठेत मिळणारी करमुक्त आणि कोटामुक्त व्यापार सुविधा यापुढे मिळणार नाही, असेही त्यांनी स्पष्ट केले. या पार्श्वभूमीवर, भारत-बांग्लादेश यांनी सर्वसमावेशक आर्थिक भागीदारी करारावर स्वाक्षऱ्या कराव्यात, असा प्रस्ताव सुरेश प्रभू यांनी मांडला.
N.Sapre/R.Aghor/P.Malandkar
(Visitor Counter : 33
पेट्रोलियम आणि नैसर्गिक वायू मंत्रालय
उपलब्धता आणि किफायतशीरपणा यांचे संतुलन राखत भारत न्याय्य उर्जेचा जागतिक आदर्श निर्माण करत आहे- केंद्रीय मंत्री धर्मेंद्र प्रधान
नवी दिल्ली, 16 फेब्रुवारी 2021
उपलब्धता आणि किफायतशीरपणा यांचे संतुलन राखत भारत न्याय्य उर्जेचा जागतिक आदर्श निर्माण करत आहे आणि हरित उर्जा संक्रमणासाठी भारत आपले स्वतःचे धोरण निश्चित करेल आणि आपला मार्ग आखेल, असे पेट्रोलियम आणि नैसर्गिक वायूमंत्री धर्मेंद्र प्रधान यांनी सांगितले आहे. ते आज 11व्या जागतिक पेट्रोकोल काँग्रेस आणि जागतिक भावी इंधन शिखर परिषदेच्या संयुक्त परिषदेत बोलत होते. भारताच्या उर्जेची गरज भविष्यात वाढत जाणार आहे आणि अल्प कार्बन उत्सर्जन अर्थव्यवस्थेसाठी आवश्यक असलेला उर्जा संक्रमणाचा मार्ग निर्धारित करण्यासाठी भारताने भक्कम पावले उचलली आहेत, असे ते म्हणाले.
2040 पर्यंत जागतिक पातळीवर उर्जेची गरज वार्षिक 1 टक्क्यापेक्षा कमी प्रमाणात वाढणार असल्याकडे अलीकडेच प्रसिद्ध झालेल्या आईए, ओपेक आणि ब्रिटिश पेट्रोलियमच्या अहवालामध्ये निर्देश करण्यात आल्याचे त्यांनी सांगितले. मात्र, दुसरीकडे भारताची उर्जेची गरज 2040 पर्यंत वार्षिक 3 टक्के दराने वाढणार आहे, याकडे त्यांनी लक्ष वेधले.
वायूआधारित अर्थव्यवस्थेविषयी माहिती देताना ते म्हणाले की वायु इंधनाचा पुरवठा करण्यासाठी आवश्यक असलेल्या पाईपलाईन्स, शहरात वायूचे वितरण आणि एलएनजी रिगॅसिफिकेशेन टर्मिनल्स यांसारख्या पायाभूत सुविधांच्या उभारणीसाठी 60 अब्ज डॉलरच्या गुंतवणुकीची प्रक्रिया सुरू आहे. वन नेशन- वन गॅस ग्रीड देशाच्या प्रत्येक भागाला जोडेल, असा विश्वास त्यांनी व्यक्त केला. देशाच्या पूर्वेकडच्या राज्यांमध्ये प्रधानमंत्री उर्जा गंगा गॅस पाईपलाईन आणि ईशान्येकडील सर्व राज्यांमध्ये इंद्रधनुष गॅस पाईपलाईन या योजनांचा त्यांनी उल्लेख केला.
देशभरात स्वयंपाकाच्या स्वच्छ इंधनाचा एकसमान पुरवठा करण्यासाठी शहरातील गॅस वितरण जाळ्यांचा विस्तार करण्यात येत आहे. बायो मासपासून कॉम्प्रेस्ड बायोगॅस  संदर्भात बोलताना ते म्हणाले की या वायूच्या निर्मितीसाठी वार्षिक 15 दशलक्ष मेट्रिक टन उत्पादनाचे लक्ष्य निर्धारित करून अशा प्रकारच्या 5000 प्लांटची उभारणी करून टाकाऊ घटकांमधून संपत्ती निर्माण करणार असल्याचे त्यांनी सांगितले.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
अर्थ मंत्रालय
आर्थिक वर्ष 2021-22 मध्ये अटल निवृत्तीवेतन योजनेत आतापर्यंत 65 लाखांहून अधिक सदस्य नोंदणी
2015 मध्ये अटल निवृत्तीवेतन योजना सुरू झाल्यापासून 3.68 कोटी सदस्य नोंदणी
नवी दिल्ली, 5 जानेवारी 2022
अटलनिवृत्तीवेतन योजना  सुरु झाल्यापासून या योजनेचा साडेसहा वर्षांचा प्रवास 3.68 कोटी सदस्य नोंदणीसह लक्षणीय आहे. 65 लाखांहून अधिक सदस्यांच्या नोंदणीसह या योजनेची या आर्थिक वर्षातील कामगिरी चांगली झाली आहे.योजना सुरू झाल्यापासून याच कालावधीतील आतापर्यंतची ही सर्वाधिक नोंदणी आहे. नोंदणी व्यतिरिक्त, 56:44 या पुरुष आणि महिला सदस्यता गुणोत्तरात सुधारणा होत आहे आणि व्यवस्थापनाखालील ठेवी सुमारे 20,000 कोटी रुपयांपर्यंत पोहोचल्या आहेत.
विशेषत: असंघटित क्षेत्रातील नागरिकांना वृद्धापकाळात उत्पन्न सुरक्षा प्रदान करण्याच्या उद्देशाने, 9 मे 2015 रोजी माननीय पंतप्रधान नरेंद्र मोदी यांनी अटल निवृत्तीवेतन योजना ही भारत सरकारची पथदर्शी सामाजिक सुरक्षा योजना सुरु केली होती.
अटल निवृत्तीवेतन योजना प्रशासित करणाऱ्या, निवृत्तीवेतन निधी नियामक आणि विकास प्राधिकरणाचे  अध्यक्ष सुप्रतीम बंदोपाध्याय म्हणाले की, “समाजातील सर्वात असुरक्षित घटकांना निवृत्तीवेतनाच्या कक्षेत आणण्याची ही कामगिरी केवळ सार्वजनिक आणि खाजगी बँका, प्रादेशिक ग्रामीण बँका, पेमेंट बँका, लघु वित्त बँका, सहकारी बँका, टपाल विभाग यांच्या अथक प्रयत्नांमुळे आणि राज्यस्तरीय बँकर्स समित्यांनी दिलेल्या पाठिंब्यामुळे शक्य झाली आहे''
“या चालू आर्थिक वर्षात एक कोटी सदस्य नोंदणीचे उद्दिष्ट साध्य करण्यासोबतच आमच्याकडे देशात निवृत्तीवेतन परिपूर्तता साध्य करण्याचे कार्य आहे आणि ते साध्य करण्यासाठी आम्ही सतत सक्रिय पुढाकार घेऊ'', असे पीएफआरडीएच्या अध्यक्षांनी सांगितले.
18-40 वयोगटातील बँक खाते असलेल्या कोणत्याही भारतीय नागरिकाला अटल निवृत्तीवेतन योजनेचे सदस्यत्व घेता येईल.आणि तीन विशिष्ट फायद्यांमुळे या योजनेचे वेगळेपण आहे. पहिले वैशिष्ट्य, ही योजना 60 वर्षे पूर्ण झाल्यावर 1000 रुपये ते रुपये 5000 पर्यंतची किमान हमी निवृत्तीवेतन प्रदान करते. दुसरे म्हणजे, सदस्याच्या मृत्यूनंतर पती/पत्नीला आयुष्यभर निवृत्तीवेतनाची हमी दिली जाते आणि शेवटचे वैशिष्ट्य , दोन्ही सदस्यांचा मृत्यू झाल्यास वारसांना ,जमा झालेला संपूर्ण निवृत्तीवेतन निधी दिला जातो.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 98
अर्थ मंत्रालय
भारताच्या G20 अध्यक्षतेखाली G20 देशांचे अर्थमंत्री आणि मध्यवर्ती बँकांचे गव्हर्नर यांची दुसरी बैठक संपन्न
भारताच्या अध्यक्षतेखाली दुसरी G20 देशांचे अर्थमंत्री आणि मध्यवर्ती बँकांचे गव्हर्नर्स  यांची दुसरी बैठक 12 व 13 एप्रिल 2023 रोजी आंतरराष्ट्रीय नाणेनिधी आणि जागतिक बँक समूह यांच्या 2023 च्या वासंतीक बैठकीदरम्यान झाली.
केंद्रीय अर्थमंत्री निर्मला सीतारामन, भारतीय रिझर्व बँकेचे गव्हर्नर शक्तिकांत दास हे या बैठकीच्या संयुक्त अध्यक्षपदी होते. या बैठकीत G20 सदस्य देश, तेरा आमंत्रित देश आणि विविध आंतरराष्ट्रीय तसेच प्रादेशिक संस्थांचे जवळपास 350 प्रतिनिधी हजर होते.
ही बैठक तीन सत्रात आयोजित केली होती. ही सत्रे जागतिक अर्थव्यवस्था, आंतरराष्ट्रीय वित्तीय आराखडा , शाश्वत निधी, वित्तक्षेत्र ,वित्तीय समावेशन आणि आंतरराष्ट्रीय करप्रणाली यांच्यावर आधारित होती.
फेब्रुवारीत झालेल्या G20 FMCBG मंत्री तसेच गव्हर्नर्सच्या बैठकीचा अध्यक्षीय सारांश आणि बैठकीच्या फलनिष्पत्तीविषयीचा दस्तऐवज यामधून निघालेल्या गोषवाऱ्यामधून G20 वित्तीय ट्रॅक वरील विविध कार्य प्रणालीत झालेल्या प्रगतीबाबत विचारविनिमय करणे हे या बैठकीचे उद्दिष्ट होते.
जागतिक अर्थव्यवस्था आणि आंतरराष्ट्रीय आर्थिक आराखडा या सत्रात सहभागींनी जागतिक अर्थ व्यवस्थेत असलेली प्रमुख आव्हाने म्हणजेच युक्रेनमधील युद्ध ,अन्न तसेच ऊर्जा संबंधी असुरक्षा, हवामान बदल आणि वित्तीय स्थैर्यासंबंधीची आत्ताची आव्हाने यावर या बैठकीत चर्चा झाली. G20 राष्ट्रगट हा जागतिक अर्थव्यवस्थेत सुधारणा करण्यासाठी योग्य वातावरण निर्माण करणे आणि त्याद्वारे त्याचा फटका सर्वात जास्त बसणार असलेल्या देशांना व लोकसंख्येला आश्वस्त करणे या दृष्टीने सर्वसमावेशक सर्व मान्य वातावरण घडवून शकेल यावर सर्व सदस्यांचे एकमत झाले.
बहुस्तरीय विकास बँकांचे स्वतंत्र पॅनेल तसेच भांडवल पर्याप्तता फ्रेमवर्कने केलेल्या प्रस्तावांच्या अंमलबजावणीतील प्रगतीवर मंत्री तसेच गव्हर्नर्सनी चर्चा केली. आत्ताच निर्माण केलेल्या G20 तज्ञ समितीने बहुस्तरीय विकास बँकांच्या बळकटीकरणाबाबतच्या आपल्या अपेक्षाही त्यांनी सामायिक केल्या.
कर्जाच्या बाबतीत कमी किंवा मध्यम उत्पन्न असणाऱ्या देशांमध्ये वाढत्या कर्जाच्या संकटाला तोंड देण्यासाठी बहुस्तरीय सहयोग मजबूत करण्यावर प्रामुख्याने चर्चा झाली. सामान्य आराखड्यांतर्गत सुरू असलेल्या कर्जाच्या प्रक्रिया तत्परतेने पूर्ण करण्याच्या गरजांचा पुनरुच्चार मंत्री तसेच गवर्नसनी केला . निधी पुरवठ्यावर हवामान संबंधीच्या धोरणाचा परिणाम होत असल्याबाबतही चर्चा झाली.
शाश्वत निधी, अर्थक्षेत्र आणि आर्थिक समावेशन या विषयावरील दुसऱ्या सत्रात हवामान बदलाशी सामना करण्यासाठी संसाधने उपलब्ध करून देणे, शाश्वत विकास उद्दिष्टांसाठी खाजगी निधी मिळवून देण्यातील बहुपक्षीय आर्थिक संस्थांची सहाय्यकारी भूमिका, सामाजिक उद्दिष्टे साधणारी गुंतवणूक उभी करण्यात G20 ची प्रोत्साहनपर भूमिका यावर चर्चा झाली.
तिसरे सत्र आंतरराष्ट्रीय कर प्रणालीवर होते. द्विस्तंभीय आंतरराष्ट्रीय कर पॅकेजचा मोठ्या प्रमाणावर स्वीकार होण्यासाठी तसेच त्याच्या अंमलबजावणीच्या दृष्टीने या सत्रात चर्चा झाली.
दुसऱ्या G20 FMCBG बैठकीत चर्चिल्या गेलेल्या मुद्द्यांच्या प्रगतीवर जुलै 2023 मध्ये भारतात गांधीनगर येथे होणार असलेल्या तिसऱ्या G20 FMCBG बैठकीत चर्चा होईल.